
Nr. 907, datë 21.12.2016

PËR KUFIZIMIN E SHKARKIMEVE TË PËRBËRËSVE ORGANIKË TË AVULLUESHËM NGA PËRDORIMI I TRETËSVE ORGANIKË NË DISA BOJËRA, LLAQE DHE PRODUKTE PËR LUSTRIMIN E MJETEVE[footnoteRef:1] [1:  Ky vendim përafron direktivën 2004/42/CE për kufizimin e shkarkimeve të përbërësve organikë të avullueshëm për shkak të përdorimit të tretësve organikë në disa bojëra, llaqe dhe produkte për lustrimin e mjeteve që amendon direktivën 1999/13/EC. 
FZ L 143, 30/04/2004 f. 0087 – 0096; të ndryshuar nga direktiva 2008/112/EC dhe 2010/79/EC dhe rregullorja 1137/2008 (Fletorja Zyrtare L 085, 29/03/1999 f. 0001–0022).] 


Në mbështetje të nenit 100 të Kushtetutës dhe të shkronjës “b”, të nenit 15, të ligjit nr.162/2014, “Për mbrojtjen e cilësisë së ajrit në mjedis”, me propozimin e ministrit të Mjedisit dhe ministrit të Energjisë dhe Industrisë, Këshilli i Ministrave

VENDOSI:

KREU I
DISPOZITA TË PËRGJITHSHME

1. Qëllimi i këtij vendimi është të parandalojë ose të pakësojë ndotjen e ajrit nga ozoni troposferik, që formohet nga kontributi i përbërësve organikë të avullueshëm, nëpërmjet kufizimit të përmbajtjes totale të përbërësve organikë të avullueshëm në disa bojëra, llaqe dhe produkte për lustrimin e mjeteve. 
2. Ky vendim përcakton specifikimet teknike për disa bojëra, llaqe dhe produkte për lustrimin e mjeteve, sipas shtojcës I bashkëlidhur këtij vendimi. Për produktet e sipërpërmendura janë gjithashtu të aplikueshme kërkesat dhe masat e përcaktuara në legjislacionin në fuqi për mbrojtjen e shëndetit të konsumatorëve e të punonjësve, si dhe mjedisin e tyre të punës, përfshirë kërkesat që lidhen me etiketimin e këtyre produkteve. 
3. Të gjithë termat e përdorur në këtë vendim kanë të njëjtin kuptim me termat e ligjit nr.162/2014, “Për mbrojtjen e cilësisë së ajrit të mjedisit”, dhe vendimit në fuqi të Këshillit të Ministrave për masat për kufizimin e shkarkimit të përbërësve organikë të avullueshëm nga përdorimi i tretësve organikë në disa veprimtari dhe instalime, ndërsa me termat e mëposhtëm nënkuptohen: 
a) “Bojëra dhe llaqe”, produktet e listuara në nënkategorinë 1 të shtojcës I të këtij vendimi, me përjashtim të aerosolëve. Këto janë veshje që përdoren në ndërtesat, finiturat dhe stukimet, si dhe në strukturat shoqëruese për qëllime mbrojtjeje, funksionimi dhe dekorimi;
b) “Përmbajtje VOC”, masa e përbërësve organikë të avullueshëm, e shprehur në gramë/litër (g/l), në përbërje të produktit të gatshëm për përdorim. Masa e përbërësve organikë të avullueshëm në një produkt të dhënë, i cili reagon kimikisht gjatë tharjes për të formuar pjesë të veshjes nuk konsiderohet pjesë e përmbajtjes së VOC-së;
c) “Produktet për lustrimin e mjeteve”, produktet e listuara në nënkategoritë 2, të shtojcës I, këtij vendimi. Ato përdoren për lyerjen e mjeteve rrugore me motor, sipas përkufizimit në nenin 47, të ligjit nr. 8378, datë 22.7.1998, “Kodi Rrugor i Republikës së Shqipërisë”, të ndryshuar; 
ç) “Shtresë”, një shtresë e pandërprerë që rezulton nga përdorimi i një ose më shumë veshjeve në një nënshtresë;
d) “Tretës organik”, çdo VOC i cili përdoret vetëm ose në kombinim me agjentë të tjerë për të tretur ose holluar lëndët e para, produktet ose mbetjet e materialeve. Tretësi organik përdoret edhe si agjent pastrimi për të tretur lëndët ndotëse, si shpërndarës mesatar, rregullues i viskozitetit, rregullues i tensionit sipërfaqësor, plastifikues ose si lëndë konservuese;
dh)	“Veshje”, çdo përzierje, përfshirë të gjithë tretësit organikë ose përzierjet që përmbajnë tretës organikë të nevojshëm për përdorimin e tyre të përshtatshëm, e cila përdoret për të siguruar një shtresë me efekte dekoruese, mbrojtëse ose funksione të tjera në një sipërfaqe;
e) “Veshje me hollues uji (HU)”, veshjet, viskoziteti i të cilave rregullohet nga përdorimi i ujit;
ë)	 “Veshje me hollues tretës (HT)”, veshjet, viskoziteti i të cilave rregullohet nga përdorimi i tretësit organik;
f) “Vendosje në treg” ka të njëjtin kuptim me përkufizimin e dhënë në nenin 5, të ligjit nr. 27/2016, “Për menaxhimin e kimikateve”.
4. Shtojcat e mëposhtme i bashkëlidhen këtij vendimi dhe janë pjesë përbërëse të tij:
a) Shtojca I “Produktet e listuara sipas nënkategorisë 1 dhe nënkategorisë 2”;
b) Shtojca II “Vlerat kufi të përmbajtjes maksimale të VOC-së për bojëra, llaqe dhe produktet për lustrimin e mjeteve”;
c) Shtojca III “Metodat analitike të testimit”.

KREU II
KËRKESAT PËR PRODUKTET QË VENDOSEN NË TREG

1. Ndalohen të vendosen në treg në territorin e Republikës së Shqipërisë produktet e listuara në shtojcën I, të cilat kalojnë vlerat kufi të përmbajtjes maksimale të VOC-së, pas datave të përcaktuara në shtojcën II.
2. Për të përcaktuar përputhshmërinë e produkteve me vlerat kufi të përmbajtjes së VOC-së sipas shtojcës II, përdoren metodat analitike të testimit në përputhje me përcaktimin e shtojcës III. 
3. Për produktet e përcaktuara në shtojcën I, në të cilat shtohen tretës ose përbërës të tjerë që përmbajnë tretës për ta bërë produktin të gatshëm për përdorim, vlerat kufi të përcaktuara në shtojcën II zbatohen për përmbajtjen e VOC-së në produktin e gatshëm për përdorim. 
4. Kërkesat e pikave 1 deri në 3, të këtij kreu, nuk zbatohen për tretësit organikë që përdoren në disa veprimtari dhe instalime industriale, të cilat mbulohen nga legjislacioni në fuqi për kufizimin e shkarkimit të përbërësve organikë të avullueshëm nga përdorimi i tretësve organikë në disa veprimtari dhe instalime.
5. Agjencia Kombëtare e Mjedisit, në raste përjashtimore, autorizon shitjen dhe blerjen në sasi të kufizuara strikte të produkteve që nuk arrijnë vlerat kufi të VOC-së, të përcaktuara në shtojcën II, vetëm për qëllime restaurimi dhe mirëmbajtjeje të ndërtesave e të mjeteve motorike me vlera muzeale kulturore dhe historike, të përcaktuara nga ministria përgjegjëse për kulturën.
[bookmark: OLE_LINK3][bookmark: OLE_LINK4]6. Produktet, që janë objekt i këtij vendimi, të cilat janë prodhuar përpara datave të përcaktuara në shtojcën II dhe që nuk përmbushin vlerat kufi të përmbajtjes maksimale, mund të vendosen në treg për një periudhë 12-mujore nga data kur kërkesat që zbatohen për produktin në fjalë hyjnë në fuqi sipas përcaktimit të shtojcës II.  

KREU III
ETIKETIMI DHE LËVIZJA E LIRË E PRODUKTEVE

1. Kur produktet e përcaktuara në shtojcën I vendosen në treg, duhet të jenë të pajisura me etiketë. Etiketa tregon:
a) nënkategorinë e produktit dhe vlerat kufi përkatëse të VOC-së në g/l, të referuara në shtojcën II;
b) përmbajtjen maksimale të VOC-së në g/l të produktit të gatshëm për përdorim.
2. Inspektorati Shtetëror Teknik Industrial në ministrinë përgjegjëse për industrinë ndalon vendosjen në treg të produkteve që janë objekt i këtij vendimi, të cilat, në kushtet kur janë të gatshme për përdorim, nuk përputhen me kërkesat e këtij vendimi.

KREU IV
MONITORIMI DHE RAPORTIMI

1. Inspektorati Shtetëror Teknik Industrial në ministrinë përgjegjëse për industrinë harton dhe zbaton programin e inspektimit për monitorimin e produkteve të vendosura në treg për të verifikuar përputhshmërinë me kërkesat e këtij vendimi.  
2.	 Inspektorati Shtetëror Teknik Industrial në ministrinë përgjegjëse për industrinë (ISHTI) dhe AKM-ja raportojnë në ministri përkatësisht, për:
a) rezultatet e programit të monitorimit, referuar pikës 1, të këtij kreu;
b) kategoritë dhe sasitë e produkteve të autorizuara, në përputhje me kërkesat e pikës 5, të kreut II, të këtij vendimi. 
3.	 Dy raportet e para paraqiten 18 muaj pas datës së parashikuar për përputhshmëri me vlerat kufi të përmbajtjes të VOC-së sipas përcaktimit të shtojcës II. Raportet vijuese paraqiten çdo 5 vjet.
4.	 Formati për paraqitjen e të dhënave nga monitorimi miratohet me urdhër të përbashkët të ministrit përgjegjës për mjedisin dhe ministrit përgjegjës për industrinë.
5. Në rastet e konstatimit të mospërputh-shmërisë, Inspektorati Shtetëror Teknik dhe Industrial zbaton sanksionet e përcaktuara në pikën 3, të nenit 35, të ligjit nr. 10489, datë 15.12.2011, “Për tregtimin dhe mbikëqyrjen e tregut të produkteve joushqimore”, të ndryshuar.

KREU V
DISPOZITA PËRFUNDIMTARE

Ngarkohen Ministria e Mjedisit, ministria përgjegjëse për industrinë, Agjencia Kombëtare e Mjedisit, Inspektorati Shtetëror Teknik dhe Industrial për zbatimin e këtij vendimi.
Ky vendim botohet në Fletoren Zyrtare dhe i fillon efektet juridike me hyrjen në fuqi të ligjit nr. 162/2014, “Për mbrojtjen e cilësisë së ajrit në mjedis”.

ZËVENDËSKRYEMINISTRI
Niko Peleshi

SHTOJCA I

Nënkategoritë 1:
a) “Veshje mat për mure të brendshme dhe tavane” janë veshjet e projektuara për përdorim në mure të brendshme dhe tavane, me një shkallë shkëlqimi ≤ 25@60°.
b) “Veshje me shkëlqim për mure të brendshme dhe tavane” janë veshjet e projektuara për përdorim në mure të brendshme dhe tavane, me një shkallë shkëlqimi >25@60°.
c) “Veshje për mure të jashtme me përbërje minerale” janë veshjet e projektuara për përdorim në mure të jashtme betoni, tulle ose stukoje;
ç) “Bojëra për lëmim dhe bllokim brenda/jashtë për dru, metal ose plastik” janë veshjet e projektuara për përdorim në pjesët e prera dhe veshjet që prodhojnë një shtresë të errët. Këto shtresa projektohen për dru, metal ose sipërfaqe plastike. Kjo nënkategori përfshin nënveshjet dhe veshjet e ndërmjetme;
d) “Bojëra lëmuese dhe ujëbllokuese për dru brenda/jashtë” janë veshjet e projektuara për përdorim në pjesët e prera, që prodhojnë një shtresë transparente ose gjysmëtransparente për dekorim dhe mbrojtje të drurit, metalit dhe plastikës. Kjo nënkategori përfshin veshje ujëbllokuese me ngjyrë të errët. Veshjet ujëbllokuese me ngjyrë të errët janë veshjet që prodhojnë një shtresë me ngjyrë të errët për dekorimin dhe mbrojtjen e drurit ndaj kushteve atmosferike, sipas përcaktimit në standardin EN 927-1, brenda kategorisë gjysmë të qëndrueshme;
dh) “Veshje ujëbllokuese për dru” është veshja ujëbllokuese, e cila, në përputhje me standardin EN 927-1:1996, ka një trashësi mesatare më pak se 5µm kur testohet në përputhje me standardin ISO 2808: 1997, metodën 5A;
e) “Astar” janë shtresa me veti mbylljeje dhe/ose bllokuese, të projektuara për përdorim në dru ose mure dhe tavane;
ë) “Astar lidhës” janë veshje të projektuara për të stabilizuar humbjen e grimcave të lëndëve ose transmetimin e vetive hidrofobike dhe/ose për mbrojtjen e drurit nga njollat blu;
f) “Veshje me një komponent me performancë të lartë” janë veshjet me performancë të lartë mbështetur në material shtresëformues. Ato janë projektuar për përdorim i cili kërkon një performancë të veçantë, të tillë si astar dhe veshje të sipërme për plastiket, veshje astar për sipërfaqe hekuri, veshje astar për metale reaktive, të tillë si zinku dhe alumini, veshje antikorrozive, veshje për dysheme, përfshirë dyshemetë e drurit dhe çimentos, kundër grafiteve (vizatime/ mbishkrime), zjarrvonues dhe standardet higjienike në industrinë ushqimore ose të pijeve ose shërbimin shëndetësor;
g) “Veshje bikomponente me performancë të lartë” janë veshjet me të njëjtin përdorim si veshjet me një komponent me performancë të lartë, por me një përbërës të dytë (p.sh. aminat terciare), të shtuar përpara përdorimit;
gj) “Veshjet shumëngjyrëshe” janë veshjet e projektuara për të dhënë efektin e dy toneve ose të efekteve shumëngjyrëshe drejtpërdrejt nga përdorimi fillestar;
h) “Veshjet për efekt dekorues” janë veshjet e projektuara të japin efekte estetike të veçanta mbi lëndë të lyera paraprakisht, të përgatitura posaçërisht ose veshjet bazë dhe të trajtuara më pas me mjete të ndryshme gjatë periudhës së tharjes.
Nënkategoritë 2:
a) “Përgatitës dhe pastrues” janë produktet e projektuara për të hequr veshjet e vjetra dhe ndryshkun, mekanike ose kimike, ose për të siguruar një çelës për veshje të reja, ku përfshihen:
i) “produktet përgatitore” që përfshijnë dhe ato për pastrimin e pistoletave sprucuese (produkt i projektuar për pastrimin e pistoletave sprucuese dhe pajisje të tjera), pastrues boje, pastrues yndyre (përfshirë llojet antistatike për plastikë) dhe heqësit e silikonit;
ii) “parapastruesit” që janë produktet e pastrimit, të projektuara për heqjen e ndotjes sipërfaqësore gjatë parapërgatitjes për dhe përpara përdorimit të materialeve të veshjeve;
b) “Stukim/mastic” janë përbërësit e rëndë strukturorë, të projektuar për përdorim për mbushjen e papërsosmërive të thella të sipërfaqes përpara përdorimit të bazës/mbushësit;
c) “Astar” është çdo veshje që është e projektuar për përdorim në metale të zhveshura ose veshjet ekzistuese për të siguruar mbrojtje nga korrozioni përpara përdorimit të astarit sipërfaqësor, si:
i) “bazë/mbushës”, që është veshja e projektuar për përdorim menjëherë përpara përdorimit të veshjes së sipërme për qëllime rezistence ndaj korrozionit, për të siguruar ngjitjen e veshjes së sipërme dhe për të promovuar formimin e një veshjeje sipërfaqësore uniforme duke mbushur papërsosmëritë e vogla sipërfaqësore;
ii) “astar i përgjithshëm për metale” që janë veshje të projektuara për përdorim si astar, të tillë si promovuesit e ngjitësit, izolues-hermetizues, sipërfaqësor, nënveshjet, astarët plastikë, veshjet mbushëse “të njome mbi të njomë” jolëmuese dhe veshjet mbushëse me sprucim;
iii) “astar fosforik” që janë veshjet që përmbajnë të paktën 0,5 % të peshës së acidit fosforik të projektuar për përdorim të drejtpërdrejtë në sipërfaqe metalike të zhveshura për të siguruar rezistencë ndaj korrozionit dhe ngjitjes; veshjet e përdorura si astar saldues; dhe solucion zbutës për sipërfaqe të galvanizuara dhe zinku;
ç) “veshja e sipërme” është çdo veshje e pigmentuar e projektuar për t’u përdorur si një shtresë e vetme ose si bazë e një shtrese të shumëfishtë për të siguruar shkëlqim dhe qëndrueshmëri. Ajo përfshin të gjitha produktet e përfshira si veshje bazë dhe veshje transparente:
i) “veshje bazë” janë veshjet e pigmentuara të projektuara për të siguruar ngjyrën dhe çdo efekt optik të dëshiruar, por jo shkëlqim ose rezistencë sipërfaqësore të sistemit veshës;
ii) “veshje transparente” është një shtresë transparente e projektuar për të siguruar shkëlqimin përfundimtar dhe vetitë rezistente të sistemit veshës;
d) “veshje speciale” janë veshjet e projektuara për përdorim si veshje të sipërme që kërkojnë cilësi të veçanta, të tilla si efekte metalike ose perlë në një shtrese të vetme, ngjyrë të fortë me performance të lartë dhe veshjet transparente (p.sh. kundër gërvishtjes dhe veshje transparente me fluor), veshje bazë reflektuese, efekte me reliev (p.sh. çekiç), antirrëshqitëse, veshje izoluese për karroceri, veshje kundër gureve, veshje për finitura të brendshme dhe aerosol.




































SHTOJCA II

A. Vlerat kufi të përmbajtjes maksimale të VOC-së për bojëra dhe llaqe

	
	
Nënkategoritë e produktit
	
Lloji
	Faza I (g/l (*))

(nga 1.1.2020)
	Faza II (g/l (*))

(nga 1.1.2023)

	A
	Mure të brendshme dhe tavane mat (shkëlqimi <25@60°)
	HU

HT
	75

400
	30

30

	B
	Mure të brendshme dhe tavane të shkëlqyeshme (Shkëlqimi >25@60°)
	HU

HT
	150

400
	100

100

	C
	Muret e jashtme me përbërje minerale
	HU

HT
	75

450
	40

430

	Ç
	Bojëra për lëmim dhe bllokim brenda/jashtë për dru dhe metal
	HU

HT
	150

400
	130

300

	D
	Bojëra lëmuese dhe ujëbllokuese për dru brenda/jashtë, përfshirë veshje ujëbllokuese me ngjyrë të errët
	HU

HT
	150

500
	130

400

	DH
	Veshje ujëbllokuese për dru brenda/jashtë
	HU

HT
	150

700
	130

700

	E
	Astarë
	HU

HT
	50

450
	30

350

	Ë
	Astarë lidhëse
	HU

HT
	50

750
	30

750

	F
	Veshje me një komponent me performancë të lartë
	HU

HT
	140

600
	140

500

	G
	Veshje bikomponente me performancë të larte për përdorim specifik të tillë si dysheme 
	HU

HT
	140

550
	140

500

	GJ
	Veshje shumëngjyrëshe
	HU

HT
	150

400
	100

100

	H
	Veshje me efekt dekoruese
	HU

HT
	300

500
	200

200



(*) g/l gati për përdorim










B. Vlerat kufi të përmbajtjes maksimale të VOC-së për produktet për lustrimin e mjeteve

	
	
Nënkategoria e produktit
	
Veshje
	POA g/l (*)
(1.1.2020)

	A
	Përgatitës dhe pastruese 
	Përgatitës
Parapastrues
	850
200

	b
	stukim/mastic
	Të gjitha llojet
	250

	c
	Astar
	bazë/mbushës dhe astar i përgjithshëm për metale
astar fosforik
	540

780

	ç
	veshja e sipërme
	Të gjitha llojet
	420

	d
	veshje speciale
	Të gjitha llojet
	840



(*) g/l të produktit të gatshëm për përdorim. Me përjashtim të nënkategorisë “a” çdo përmbajtje uji e produktit të gatshëm për përdorim duhet zbritur.










SHTOJCA III

Metodat analitike të testimit, referuar në kreun II, pika 2   

	
Parametri
	
Njësi
	Test

	
	
	Metoda
	Data e publikimit

	Përmbajtja e VOC-së
	g/l
	ISO 11890-2
	2002

	Përmbajtja e VOC-së kur janë të pranishëm holluesit reagues 
	g/l
	ASTMD 2369
	2003





